ŠMM 2007-03-29 patvirtini Valstybinių ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo nuostatai reglamentuoja valstybinių (išskyrus aukštųjų) ir savivaldybių mokyklų vadovų, jų pavaduotojų ugdymui, ugdymą organizuojančių skyrių vedėjų, mokytojų, pagalbos mokiniui specialistų kvalifikacijos tobulinimo tikslus, uždavinius, būdus, formas, organizavimą bei finansavimą. Remiantis šiais nuostatais, bei savo veiklos nuostatais, Prienų švietimo centras organizuoja kvalifikacijos tobulinimo renginius atsižvelgdamas į svarbiausius kompetencijos kriterijus. Siekdamas garantuoti sėkmingą mokymo/si procesą, mokytojui jau nebeužtenka vien tik profesijos kompetencijų, vis dažniau ir garsiau kalbama apie mokytojo pasirengimą paruošti moksleivį gyvenimui: socialiniai gebėjimai, ugdymas karjerai ir t. t. Tai reikalauja iš mokytojo naujų darbo metodų, formų, naujų mokymosi pasiekimų vertinimo metodų, keičiasi mokytojo vaidmenys bei mokymosi santykis. Visa tai skatina mokytoją ne tik kelti kvalifikaciją, bet ir tyrinėti jo kvalifikacijos tobulinimo poreikius, kompetencijų tobulinimą. Prienų švietimo centre po kiekvieno kvalifikacijos tobulinimo renginio atliekama dalyvių apklausa.

 **2012 m. seminarų dalyvių apklausų apibendrinimas**

**Tiksla**s- apibendrinti 2012 m. metų kvalifikacijos tobulinimo renginių Prienų švietimo centre kokybę.

**Uždaviniai**-

1. Apibendrinti Prienų švietimo centre vykdomų kvalifikacijos tobulinimo renginių grįžtamojo ryšio anketas;

2. Išanalizuoti atsakymus.

2012 m. m. apklausoje dalyvavo 357 mokymų respondentai.

Apklausos anketose buvo pateikti šie klausimai:

**Ar seminaras buvo naudingas?**

82 % seminarų dalyvių įvertino penketui. 17 % seminarų dalyvių įvertino ketvertui. Abu vertinimus sudėjus kartu galima teigti , kad seminarai dalyviams yra labai naudingi.

**Ar Tau svarbu tai, ko išmokai ?**

86 % apklaustųjų į šį klausimą atsakė penketui, tai reiškia , kad jiems labai svarbu tai, ko išmoko. 13 % įvertino ketvertui. Labai svarbu tai, ko išmoko vertina net 99 % seminarų dalyvių.

**Ar gautas žinias panaudosi savo praktiniame darbe ?**

80 % seminarų dalyvių įvertino penketui,17 % įvertino ketvertui . Galima teigti, kad 97 % seminarų dalyvių pritaikys įgytas žinias savo praktiniame darbe. Tai labai aukštas seminarų įvertinimas.

**Kas buvo reikšmingiausia?**

Seminare visa pateikta medžiaga labai reikšminga atsakė 36 % dalyvių, geroji patirtis 22%, teorinės žinios 16 %, įgyvendinimo metodai 13 %. Galima teigti, kad seminarai dalyviams yra naudingi. Dalyviai pageidauja pasidalinti savo gerąją patirtimi. Kiek mažiau norėtų girdėti apie įgyvendinimo metodus, teorines žinias. 13 procentų dalyvių nieko neatsakė į šį klausimą.

**Ką manote apie lektorių kompetenciją?**

77 % lektorių kompetenciją vertina gerai ir labai gerai. 11 % vertina patenkinamai. 12 % seminaro dalyvių neatsakė į šį klausymą. Todėl galima teigti, kad nenori vertinti lektoriaus kompetencijų.

**Kaip Prienų švietimo centras tenkina poreikius** ? 91 % visų seminaro dalyvių Švietimo centro veiklą vertina gerai ir labai gerai. 9 % patenkinamai. Todėl galima teigti, kad Prienų švietimo centras tenkina savo klientų poreikius.

**IŠVADA.**

 Apklausos rezultatai leido suformuluoti išvadas dėl vykdytų mokymų organizavimo ir pateikti rekomendacijas dėl ateityje organizuojamų panašių mokymų. Tyrimo metu buvo parengta apklausos anketa ir apklausti seminarų dalyviai. Apklausos metu buvo siekiama atskleisti dalyvių nuostatas dėl mokymų organizavimo, darbo krūvio, privalumų ir trūkumų. Apklausos metu gautų respondentų atsakymų analizės pagrindu buvo suformuluotos praktinės rekomendacijos mokymo kursų organizavimo efektyvumui didinti bei pasiūlymai dėl ateityje organizuojamų panašių mokymų. Klientai gauna žinių, kurias gali pritaikyti savo asmeniniame darbe. Jiems yra labai svarbu tai, ką jie sužino seminaro metu. Seminarus veda aukštos kompetencijos lektoriai. Prienų švietimo centras savo dalyviams sudaro sąlygas tobulinti savo kompetencijas, įgyti naujų žinių ir gebėjimų. Suskaičiavus statistinius duomenis galima teigti, kad 2012 m. m. Švietimo centro organizuotus kvalifikacijos tobulinimo seminarus seminaro dalyviai vertina gerai ir labai gerai. Prienų švietimo centre vyksta naudingi, reikšmingi, klientų poreikius atitinkantys seminarai. Klientai gauna žinių, kurias gali pritaikyti savo asmeniniame darbe. Jiems yra labai svarbu tai, ką jie sužino seminaro metu. Seminarus veda aukštos kompetencijos lektoriai. Prienų švietimo centras savo dalyviams sudaro sąlygas tobulinti savo kompetencijas, įgyti naujų žinių ir gebėjimų.